**11. septembr 2018 Saadjärve SA-s teostatud revisjoni kontrolli kokkuvõte**

Toimumise koht: SA Saadjärve kontor

Toimumise aeg: 9.00 – 9.11

Kontrolli teostajad: Teet Lill, Elle Kaljurand

Selgitusi jagasid: Aivar Soop (esindas SA Saadjärve nõukogu), Toomas Klaarman (tegevjuht)

Kontrolli teostamise alus: Kontrolli teostamise aluseks oli Tiit Helmile 2. septembril saadetud teavitus koos dokumentide loeteluga, millega soovisime kohapeal tutvuda:

1. Päästekatamaraani ja drooniga seotud materjalid: katamaraani ja drooni ostmiseks läbiviidud hanke dokumentatsioon, ostu ja müügi lepingud, tasutud arvete koopiad jms.

2. Nõukogu protokollid ja otsused

3. Lähetustega seotud dokumentatsioon (lähetuskorraldused, lähetustega seotud kulud jms)

4. Võlaõiguslikud lepingud

5. Lepingud tarnijatega

6. Hangete dokumentatsioon

7. Juhatuse käskkirjad, korraldused

8. Töötajate struktuur käesoleva hetkega

9. Juhtivtöötajate ametijuhendid

Tarmo Klaarman helistas Tiit Helmile, kes andis teada, et ei saa tulla.

Tarmo Klaarman: Kas Te olete selle eile nõukogu poolt saadetud kirja kätte saanud ja sellega tutvunud?

Teet Lill: Olen küll, kuid kirjast ei lähtunud üheselt arusaadavalt, kas dokumentidega saab tutvuda või mitte.

Teet Lill tutvustas alustuseks, et juhinduvad kontrolli teostamisel KOKS-ist ja pakkus omalt poolt välja, et mitte tööd häirida, siis revisjonikomisjon tegeleks dokumentide tutvumisega looduskooli ruumides.

Elle Kaljurand luges järjest ette dokumente, millega sooviti tutvuda. Tarmo Klaarman ütles, et kõik küsitud dokumendid on olemas, kuid tema juhindub nõukogu otsustest, et neid dokumente revisjonikomisjonile tutvumiseks ei anta. Elle Kaljurand rõhutas, et revisjonikomisjon tugineb oma töö tegemises KOKS-e § 48. Aivar Soop vastas, et nemad on võtnud aluseks Sihtasutuse Seaduse. Milline § selles seaduses keelab revisjoni- komisjonile dokumentide esitamise Aivar Soop ei öelnud. Elle Kaljurand esitas küsimuse, et kumb seadus siis ülem on, ei osanud keegi vastata.

Revisjonikomisjon ei laskunud Aivar Soobiga Sihtasutuste Seaduse õiguspärasuse teemal diskussiooni ja lahkus.

/ allkirjastatud digitaalselt / / allkirjastatud digitaalselt /

Teet Lill Elle Kaljurand

Tartu vallavolikogu Tartu vallavolikogu

revisjonikomisjoni esimees revisjonikomisjoni aseesimees